יואלי דיקמן

יוֹאֶל (יוֹאֶלִי) דִיקְמָן (נולד בי"ז בשבט תשנ"ב, 22 בינואר 1992) הוא מלחין, מנצח, זמר, מעבד מוזיקלי, מפיק ושדרן רדיו חרדי-ישראלי.

==ביוגרפיה==
נולד וגדל בבני ברק לחנה ויצחק דיקמן. אחיו הוא הזמר רולי דיקמן. למד בישיבה קטנה בראשות הרב דרורי בחמד והמשיך לישיבה גדולה בית מתתיהו, בגיל 18 החל להתפרסם כמעבד כשהמפיק אביעד גיל בחר בו לעבד חלק מהשירים לאלבום של מידד טסה.

==קריירה מוזיקלית==
דיקמן ניצח על דינרים יוקרתיים של ישיבת מיר בארץ ובעולם, בסיום הדף היומי בהלכה של ארגון דרשו העולמי בבנייני האומה, בקונצרט מיוחד משירי פרחי לונדון (יגאל צליק) שהתקיים בהיכל התרבות בפתח תקווה. ניצח באירוע דינר של ארגון אורות במלון וולדורף אסטוריה שבו השתתפו מרדכי בן-דוד והחזן יצחק מאיר הלפגוט.

דיקמן השתתף וניצח על מופע האסק 29, 31,32 ו-33 בו השתתפו יעקב שוואקי, אברהם פריד, ישי ריבו יונתן רזאל, אייבי רוטנברג וזמרים נוספים.

בסוכות ה'תשע"ט (2018) הפיק וניצח דיקמן על מופע הקולולם החרדי הראשון שהתקיים בבנייני האומה בהשתתפות 3,000 איש, אירוע שהתקיים גם בשנת ה'תש"ף בהפקתו וניצוחו של דיקמן. כמסורת אירוע השירה בציבור ממשיך להתקיים בכל שנה בחוה"מ תחת הכינוי "ישיבשיר".

לדיקמן תזמורת בניהולו המופיעה בחתונות ובאירועי יוקרה במגזר החרדי תוך שיתוף פעולה עם זמרי חתונות רבים מהארץ והעולם.

דיקמן אחראי לזמריר רדיו קול חי, שבהמשך החל לשדר בה תוכנית מוזיקלית שבועית בשם "לילה מנצח". ב-2017 התכנית עברה לרדיו קול ברמה. בנוסף היה משדר תוכנית יומית מוזיקלית בשם "תו השעה", עד לפתיחתה של תחנת המוזיקה החרדית - "קול פליי", מבית קול ברמה, אז התחיל לשדר דיקמן תוכנית בשם "מאסטר פליי", פריים טיים יומי בין השעות 2 ל-4 בצהריים.

דיקמן נבחר לתפקיד המנהל המוזיקלי של תחנת הרדיו קול פליי. בין היתר אחראי דיקמן על כל המעטפת הזמרירית של תחנות קול ברמה שהוחלף בשנת 2017 ותחנת קול פליי.

באפריל 2019 הוציא את הסינגל - "ואפיל תחינתי". מאז הוציא מספר סינגלים, ביניהם הלהיט "שעת רחמים" לצד ילד הפלא מוטי גרינבוים, "חיבור חזק", ו-"הלב שואל" ו"חלום לגדול" גם כן לצד ילד הפלא מוטי גרינבוים.

דיקמן ניצח מספר פעמים על מופע האסק, הקונצרט השנתי היוקרתי של המוזיקה החסידית. בשנת 2021 ניצח ועיבד מרחוק על קונצרט האסק 34, בעקבות סגירת שדה התעופה עקב נגיף הקורונה.

באוגוסט 2022 הוציא את הסינגל "נופל וקם". קליפ השיר זכה בתואר "קליפ השנה" במצעד המוזיקה השנתי של רדיו "קול פליי", ובמקום השלישי בקטגוריה זו במצעד של האתר "כיכר השבת".
===הוקרה===
דיקמן זכה ארבע פעמים ברצף בתואר "מעבד השנה" במצעדי המוזיקה של האתר כיכר השבת, בשנים תש"פ, תשפ"א, תשפ"ב, ו-תשפ"ג.<ref></ref>

== חיים אישיים ==
נשוי ואב לשלושה.

== דיסקוגרפיה ==
===סינגלים===
* ואפיל תחינתי (2019)
* ואפיל תחינתי - ווקאלי (2019)
* ישתבח שמך (2019)
* למצוא חן (2019)
* פתחי לי (2019)
* ישתבח שמך - ווקאלי (2020)
* שעת רחמים - עם מוטי גרינבוים (2020)
* חיבור חזק (2020)
* חיבור חזק - ווקאלי (2021)
* נושם שלמות (2020)
* הלב שואל (2021)
* חלום לגדול - עם מוטי גרינבוים (2022)
* נופל וקם (2022)
* תפילה לחופה (2022)
* קדש ורחץ (פסח 2023)
* דקה של מצב רוח (יולי 2023)
* שבת קודש (אפריל 2024)

===השתתפות בסינגלים===
* הסיום העולמי (2012)
* לשורר שיר חדש 8 (2019)
* המיטב (2019)
* מלכות של תורה (2020)
* יש אמונה - קעמפ–שיר (2020)
* שיר האחדות - שוקי סלומון (2021)
* אין ערוך לך - ישיבישר, קול ברמה (2021)

==קישורים חיצוניים==

* [http://www.93fm.co.il/radio/tag/יואלי-דיקמן/ יואלי דיקמן], באתר רדיו קול חי

==הערות שוליים==

קטגוריה:מלחינים חסידיים
קטגוריה:מעבדים מוזיקליים ישראלים
קטגוריה:בוגרי ישיבת בית מתתיהו
קטגוריה:זמרים חסידיים
קטגוריה:זמרים חסידיים ישראלים
קטגוריה:ישראלים שנולדו ב-1992